**DEDDF GWASANAETHAU CYMDEITHASOL A LLESIANT (CYMRU)**

**TAFLEN**

**Categorïau o Bobl Ifanc yn Gadael Gofal**

# Cyflwyniad

Mae Adran 104 o’r Ddeddf yn diffinio chwe chategori o bobl ifanc yn gadael gofal. Mae’r categorïau hyn yn disodli’r rhai y cyfeiriwyd atyn nhw yn flaenorol yn Neddf Plant 1898 o rai sy'n berthnasol, cyn blentyn perthnasol ac yn gymwys. Mae disgrifiad o bob categori a phrif oblygiadau ar gyfer pob un yn y côd ymarfer a cheir amlinelliad yn y tabl isod.

# Prif Oblygiadau Statudol

|  |  |
| --- | --- |
| **Diffiniad** | **Prif Oblygiadau Statudol** |
| **Person ifanc categori 1**  Diffinnir yn Adran 104 (2) o’r Ddeddf fel plentyn sydd:   1. yn 16 neu 17 oed 2. yn derbyn gofal gan awdurdod lleol, ac 3. wedi bod yn derbyn gofal gan awdurdod lleol am gyfnod o 13 wythnos  neu am gyfanswm o 13 wythnos a gychwynnodd ar ôl iddo / iddi gyrraedd 16 oed   **Caiff ei alw’n berson sy’n derbyn gofal 16-17 oed** | Mae gan yr awdurdod lleol yr un goblygiadau statudol o ran pobl ifanc categori 1 ag i blant eraill sy’n derbyn gofal ganddyn nhw gan gynnwys y ddyletswydd i gynnal eu cynllun gofal a chymorth, adolygu eu hachos yn rheolaidd a phenodi swyddog adolygu ar gyfer y plentyn. Hefyd, rhaid iddyn nhw:     * baratoi **asesiad** o anghenion y person ifanc er mwyn dyfarnu pa gyngor, cynhorthwy  a chymorth fyddai’n briodol iddyn nhw  eu darparu ar ei gyfer / ei chyfer (tra bo’r awdurdod yn dal i ofalu amdano / amdani ac wedi rhoi’r gorau i ofalu amdano / amdani ei fod neu ei bod yn dal i dderbyn gofal a hefyd ar ôl bod yn blentyn sy’n derbyn gofal) gweler Adran 107 o’r Ddeddf. * cyn gynted â phosibl ar ôl cwblhau’r asesiad, rhaid llunio **cynllun llwybr** (sy’n cynnwys cynllun gofal a cymorth a chyllun addysg personol) * rhaid **adolygu’**r cynllun llwybr **yn gyson** * rhaid penodi **cynghorydd personol** |
| **Person ifanc categori 2**  Sy'n cael ei ddiffinio yn Adran 104 (2) o’r Ddeddf  fel plentyn:   1. sydd yn 16 neu 17 oed 2. nad yw’n derbyn gofal gan awdurdod lleol neu awdurdod lleol yn Lloegr, ac 3. a oedd yn union cyn  i’r gofal a ddarparwyd ddod i ben, yn berson ifanc categori 1   **Caiff ei alw’n berson sy’n gadael gofal o dan 18 oed** | Ceir y dyletswyddau’n llawn yn Adran 109 o’r Ddeddf. Rhaid i’r awdurdod lleol oedd yn gyfrifol am ofal y plentyn ddiwetha:   * ddiogelu a hyrwyddo llesiant y plentyn drwy ei **gynna**l neu ei **chynnal**, darparu **llety addas** ar ei gyfer neu ar ei chyfer, a darparu **cynhorthwy** er mwyn diwallu ei anghenion neu ei hanghenion **addysg, hyfforddiant a chyflogaeth** abennir iddo neu iddi yn eu cynllun gofal * cyn gynted â phosibl ar ôl cwblhau unrhyw **asesiad** o anghenion, llunio **cynllun llwybr** * **adolygu’r** cynllun llwybr **yn gyson** * penodi **cynghorydd personol** ar gyfer y plentyn (onibai eu bod wedi gwneud hyn eisoes pan oedd e neu hi’n blentyn categori 1) |
| **Person ifanc categori 3**  Diffinnir yn Adran 104 (2)  o’r Ddeddf fel plentyn sy’n 18 oed neu drosodd sydd:   1. wedi bod yn berson ifanc categori 2 (ac a fyddai’n parhau i fod felly pe bai o dan 18 oed), neu 2. a oedd yn derbyn gofal gan awdurdod lleol pan gyrhaeddodd 18 oed ac a oedd, yn union cyn i’r gofal a ddarparwyd iddo gan awdurod lleol ddod  i ben, yn berson ifanc categori 1.   **Caiff ei alw’n berson sy’n gadael gofal 18 oed neu drosodd** | Ceir y dyletswyddau’n llawn yn Adran 110 o’r Ddeddf. Rhaid i’r awdurdod cyfrifol am berson ifanc categori 3 roi cymorth i’r person ifanc hwnnw drwy:   * gyfrannu, i’r graddau y bo’n ofynnol i lesiant y person ifanc, at **dreuliau a dynnir gan y person ifanc wrth iddo fyw yn agos i’r man lle mae neu lle y bydd yn cael ei gyflogi neu chwilio am waith cyflogedig** * cyfrannu i’r graddau y bo’n ofynnol i lesiant ac anghenion addysg neu hyfforddiant y person ifanc, **at dreuliau a dynnir gan y person ifanc wrth iddo fyw yn agos at y man lle y mae neu y bydd yn derbyn addysg neu hyfforddiant** * rhoi **grant** i’r person ifanc, i’r graddau y bo’n ofynnol i lesiant ac anghenion addysg neu hyfforddiant y person ifanc, i’w alluogi i dalu treuliau sy’n gysylltiedig â’i addysg neu ei hyfforddiant * gwneud unrhyw beth arall sy’n briodol ym marn yr awdurdod, i’r graddau y bo’n ofynnol, i lesiant y person ifanc * os bydd gan berson ifanc **drefniant byw ôl-18**, monitro a chynnal y trefniant drwy ddarparu cyngor a chymorth ar gyfer y person ifanc a’r cyn-riant maeth * cymryd camau rhesymol i **gadw mewn cysylltiad** gyda’r person ifanc ac ail-sefydlu cyswllt os byddan nhw’n colli cysylltiad * parhau i **adolygu’r cynllun llwybr yn gyson** * parhau i benodi **cynghorydd personol** ar gyfer y person ifanc * os bydd y person ifanc yn dilyn addysg uwch,  yn unol â’i gynllun llwybr / â’i chynllun llwybr,  yna dylid talu **bwrsari addysg uwch** i’r person ifanc hwnnw * darparu **llety addas adeg y gwyliau** ar gyfer y person ifanc neu dalu digon i’r person ifanc i sicrhau llety o’r fath     Mae’r dyletswyddau’n parhau hyd nes bydd y person ifanc categori 3 yn cyrraedd 21 oed; neu os bydd y rhaglen addysg yn estyn tu hwnt i’r dyddiad y bydd person ifanc yn 21 oed; neu hyd nes i’r rhaglen addysg neu hyfforddiant ddod i ben. Os bydd person ifanc yn peidio â dilyn rhaglen hyfforddiant neu addysg yn unol â’i gynllun llwybr / ei chynllun llwybr, gall yr awdurdod ddiystyru unrhyw darfiad os yw’n fodlon y bydd y person ifanc yn ailgydio yn y rhaglen cyn gynted ag y bo’n rhesymol ymarferol |
| **Person ifanc categori 4**  Diffinnir fel person sydd:   1. yn berson ifanc categori 3 y mae’r dyletswyddau o dan Adrannau 105, 106, 107(3) a (10) ac 110 o’r Ddeddf wedi peidio â bod yn gymwys iddo (gweler Adran 111 o’r Ddeddf) 2. wedi hysbysu’r awdurdod lleol ei fod neu ei bod yn dymuno dilyn rhaglen addysg neu hyfforddiant, ac 3. heb gyrraedd 25 oed neu unrhyw oedran is  a bennir   **Caiff ei alw’n berson ifanc sy’n ailgydio mewn gofal at ddibenion addysg neu hyfforddiant** | Ceir y dyletswyddau’n llawn yn Adran 112  o’r Ddeddf.  Rhaid i awdurdod lleol roi cymorth i berson ifanc categori 4 i’r graddau y mae’n ofynnol i’w addysg / haddysg drwy'r canlynol:   * cyfrannu at **dreuliau** a dynnir gan y person ifanc **wrth iddo fyw yn agos at y man lle y mae neu y bydd yn derbyn addysg neu hyfforddiant** * rhoi **grant** i’r person ifanc i’w alluogi / galluogi i dalu treuliau sy’n gysylltiedig â’i addysg / haddysg neu ei hyfforddiant * os bydd y person ifanc yn dilyn addysg uwch yn unol â’i gynllun llwybr / â’i chynllun llwybr, dylid talu **bwrsari addysg uwch** i’r person ifanc * penodi **cynghorydd personol** ar gyfer y person ifanc hwnnw * llunio **cynllun llwybr**   Mae’r dyletswyddau’n parhau hyd nes bydd y person ifanc categori 4 yn cyrraedd 25 oed; neu os bydd y rhaglen addysg yn estyn tu hwnt i’r dyddiad y bydd person ifanc yn 25 oed; neu hyd nes i’r rhaglen addysg neu hyfforddiant ddod i ben. Os bydd person ifanc yn peidio â dilyn rhaglen hyfforddiant neu addysg yn unol â’i gynllun llwybr / ei chynllun llwybr, gall yr awdurdod ddiystyrru unrhyw amhariad os yw’n fodlon y bydd y person ifanc yn ailgydio yn y rhaglen cyn gynted ag y bo’n rhesymol ymarferol. |
| **Person ifanc categori 5**  Diffinnir fel person:   1. sydd wedi cyrraedd  16 oed ond heb gyrraedd 21 oed eto 2. y mae gorchymyn gwarcheidiaeth arbennig mewn grym mewn cysylltiad ag e (neu  oedd mewn grym pan gyhaeddodd 18 oed), ac 3. a oedd, yn union cyn gwneud y gorchymyn hwnnw, yn derbyn gofal gan awdurdod lleol.   **Caiff ei alw’n berson  ifanc sydd wedi gadael gofal o dan Orchymyn Gwarcheidiaeth Arbennig** | Ceir y dyletswyddau llawn yn Adran 114 o’r Ddeddf. Rhaid i’r awdurdod lleol ystyried a oes angen cymorth o’r math y gall yr awdurdod ei roi o dan Adran 114 ar y person ifanc. Os bydd yr awdurdod lleol wedi’i fodloni nad oes gan y person oedd yn derbyn gofal ganddo y cyfleusterau angenrheidiol, rhaid i’r awdurdod lleol **gynghori neu ymgyfeillio** â’r person ifanc a’i gynorthwyo:   * mewn nwyddau *(in kind)* * drwy gyfrannu at **dreuliau** a dynnir gan y person ifanc **wrth iddo fyw yn agos at y man lle y mae neu y bydd yn cael ei gyflogi / chyflogi neu’n chwilio am gyflogaeth** * drwy gyfrannu at **dreuliau** a dynnir gan y person ifanc **wrth iddo fyw yn agos at y man lle y mae, neu y bydd, yn derbyn addysg neu hyfforddiant** * drwy roi **grant** i’r person ifanc i’w alluogi / galluogi i dalu treuliau sy’n gysylltiedig â’i addysg / haddysg neu ei hyfforddiant * drwy **ddarparu llety** os na chaniateir i gymorth gael ei roi o dan y 3 pwynt  bwled blaenorol * **mewn arian parod**   Caiff yr awdurdod lleol roi cymorth mewn rhai amgylchiadau os yw’r person ifanc o dan 25 oed  ac y byddai yn berson ifanc categori 5 pe bai o dan 21 oed.  Mewn rhai amgylchiadau, gall yr awdurdod lleol ddiystyru unrhyw amhariad ar hyfforddiant neu addysg os yw wedi’i fodloni y bydd y person ifanc yn ailgydio yn y rhaglen cyn gynted ag y bo’n rhesymol ymarferol. Yn yr amgylchiadau hyn, gall ddarparu llety addas yn ystod y gwyliau ar gyfer y person ifanc neu dalu digon iddo / iddi sicrhau llety o’r fath. |
| **Person ifanc categori 6**  Dffinnir fel person, ac eithrio person ifanc categori 5:   1. a oedd, ar unrhyw adeg ar ôl cyrraedd 16 oed ond tra oedd yn dal yn blentyn yn derbyn gofal neu wedi’i letya neu ei faethu ond nad yw’n erbyn gofal nac yn cael ei letya mwyach 2. os oedd wedi ei letya neu ei faethu felly, sydd bellach o fewn Cymru, ac 3. heb gyrraedd 21 oed eto   **Caiff ei alw’n berson ifanc nad oedd yn gymwys fel un oedd yn gadael gofal** | Ceir y dyletswyddau yn llawn yn Adran 115  o’r Ddeddf. Rhaid i’r awdurdod lleol ystyried a fodlonwyd yr amodau isod mewn perthynas â’r person ifanc:  Bod y person ifanc angen cymorth o’r fath y gall yr awdurdod lleol ei roi a bod yr awdurdod lleol, wedi’i fodloni nad oes gan y person ifanc yn derbyn gofal ganddo, yn cael ei letya neu’n derbyn gofal maeth  yr adnoddau na’r cyfleusterau angenrheidiol i’w gynghori neu ymgyfeillio ag e / â hi. **Os bodlonir  y ddau amod hwn, rhaid i’r awdurdod lleol gynghori’r person ifanc ei gynghori ac ymgyfeillio ag ef**.  Pan fo awdurdod lleol, o dan Adran 115, neu wedi’i rymuso i gynghori ac ymgyfeillio â’r person ifanc, caiff roi cymorth:   * mewn nwyddau * drwy gyfrannu at **dreuliau** a dynnir gan y person ifanc **wrth iddo fyw yn agos at  y man lle y mae neu y bydd yn cael  ei gyflogi / chyflogi neu’n chwilio am gyflogaeth** (mae hwn a’r ddau bwynt bwled nesafar gael dim ond pan fo person ifanc yn y categori hwn yn rhinwedd Adran 104(3) (a) o’r Ddeddf * drwy gyfrannu at **dreuliau** a dynnir gan y person ifanc **wrth iddo fyw yn agos at y man lle y mae neu y bydd yn derbyn addysg neu hyfforddiant** * drwy roi **grant** i’r person ifanc i’w alluogi / galluogi i dalu treuliau sy’n gysylltiedig â’i addysg / haddysg neu ei hyfforddiant * drwy **ddarparu llety** os na chaniateir i gymorth gael ei roi o ran llety y soniwyd amdano uchod * mewn **arian parod**   Caiff yr awdurdod lleol roi cymorth mewn rhai amgylchiadau os yw’r person ifanc o dan 25 oed  ac y byddai yn berson ifanc categori 5 pe bai o dan 21 oed.  Mewn rhai amgylchiadau, gall yr awdurdod lleol ddiystyru unrhyw amhariad ar hyfforddiant neu addysg os yw wedi’i fodloni y bydd y person ifanc yn ailgydio yn y rhaglen cyn gynted ag y bo’n rhesymol ymarferol. Yn yr amgylchiadau hyn, gall ddarparu llety addas yn ystod y gwyliau ar gyfer y person ifanc neu dalu digon iddo / iddi sicrhau llety o’r fath. |